തായ്‌ലാൻഡിലെ പടിഞ്ഞാറൻ പ്രവിശ്യകളിലെ (changwat) ഏറ്റവും വലിയ പ്രവിശ്യയാണ് കാഞ്ചനബുരി പ്രവിശ്യ (തായ്: กาญจนบุรี, pronounced [kāːn.t͡ɕā.ná (ʔ) .bū.rīː]). തൊട്ടടുത്ത പ്രവിശ്യകൾ (വടക്ക് നിന്ന്) തക്, ഉതി താനി, സുഫാൻ ബറി, നഖോൺ പത്തോം, റച്ചാബുരി എന്നിവയാണ്. പടിഞ്ഞാറ് ഭാഗത്ത് കെയ്ൻ സ്റ്റേറ്റ്, മോൺ സ്റ്റേറ്റ്, മ്യാന്മറിലെ തനിന്തരി പ്രദേശങ്ങൾ എന്നിവയാണ്. പുരാതന നാഗരികതയുടെ ചരിത്രവും ക്വായ് നദിക്ക് മുകളിലുള്ള രണ്ടാം ലോകമഹായുദ്ധകാലത്തെ പാലവും സഞ്ചാരികളെ ആകർഷിക്കുന്നു.
പ്രവിശ്യയിലെ ടെനാസെറിം മലനിരകളിലെ ഉയർന്ന പ്രദേശങ്ങളിലുള്ള വനമേഖലകളിലായി ഇരവാൻ, സായി യോക്ക്, ഖാവോ ലായെം, തോങ് ഫാ ഫും, ഖുയെയാൻ ശ്രീനഗരിന്ദ്ര, ചലോയെം രത്തനകോസിൻ എന്നിങ്ങനെ നിരവധി ദേശീയോദ്യാനങ്ങൾ സ്ഥിതിചെയ്യുന്നു. ഇവിടെയുള്ള തുങ്യായി നരേസ്വാൻ വന്യജീവി സംരക്ഷണ കേന്ദ്രം യുനെസ്കോയുടെ ലോക പൈതൃക പട്ടികയിൽ സ്ഥാനം നേടിയിട്ടുള്ളതാണ്. 

പടിഞ്ഞാറൻ തായ്‌ലാൻഡിന്റെ പ്രവിശ്യകൾ
കാഞ്ചനബുരി പ്രവിശ്യ
റച്ചാബുരി പ്രവിശ്യ
ഫെത്ചബുരി പ്രവിശ്യ